**Tartalomjegyzék**

**A Zalakaros Város Önkormányzata Képviselőtestülete 2020. szeptember 10-i ülésén   
hozott határozatokról**

Hat. száma Tartalom

**Nyílt:**

163/2020 Zárt ülés elrendelése

**Zárt:**

164/2020 A „Zalakaros gyógyhely komplex turisztikai fejlesztése” című projekt   
 keretében opciós munkákra, SUD - csapadékelvezető kialakítására,   
 illetve ikerborház beszerzésére és telepítésére irányuló közbeszerzési   
 eljárás eredményhirdetése

**Interpelláció:** **-**

**Képviselői kérdések, bejelentések: -**

**Tájékoztató: -**

**Kivonat:** A Zalakaros Város Önkormányzata Képviselőtestülete 2020. szeptember 10-én megtartott ülésének jegyzőkönyvéből.

**Képviselőtestület 163/2020. (IX.10.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 1. számú napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

Kmft.

Czimondor Nándor s.k. Torma László s.k.

Alpolgármester Aljegyző

A kivonat hiteles.

Zalakaros 2020. október 12.

Torma László

Aljegyző

**Kivonat:** A Zalakaros Város Önkormányzata Képviselőtestülete 2020. szeptember 10-én megtartott ülésének jegyzőkönyvéből.

**Képviselőtestület 164/2020. (IX.10.) számú határozata:**

Zalakaros Város Önkormányzat Képviselőtestülete jóváhagyja a „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú projekt keretében megvalósuló „Gyógyhelyi fejlesztés 2020” tárgyú építési beruházás opciós munkák

**1./ az 1. rész tekintetében:**

**1. az eljárás eredményessé nyilvánítását;**

2. a Magnolia Art Kertépítő Kereskedelmi és Szolgáltató Kft. (8372 Cserszegtomaj, Barát utca 176.) ajánlattevő és a SZABADICS Építőipari Zrt. (8800 Nagykanizsa, Király utca 4.) ajánlattevő ajánlatának érvényessé nyilvánítását;

3. az Astrantia Tanácsadó és Szolgáltató Kft. (2100 Gödöllő, Radnóti utca 2.) ajánlattevő ajánlatának érvénytelenné nyilvánítását a Kbt. 73. § (1) bekezdés e) pontja alapján a jegyzőkönyvben részletezett indokok alapján;

4. az **eljárás nyerteseként a SZABADICS Építőipari Zrt.** (8800 Nagykanizsa, Király utca 4.) ajánlattevő kihirdetését és vele a szerződés megkötését 9253,23 ponttal, összesen **nettó 27.761.155 Ft +Áfa, bruttó 35 256 667 Ft ajánlati árral, 60 hónap jótállással és 36 hónap szakember többlet tapasztalattal;**

5. a nyertest követő legkedvezőbb ajánlatot nyújtóként a Magnolia Art Kertépítő Kereskedelmi és Szolgáltató Kft. (8372 Cserszegtomaj, Barát utca 176.) ajánlattevő kihirdetését 8500 ponttal, összesen nettó 24.799.560 Ft+áfa, bruttó 31 495 441 Ft ajánlati árral, 36 hónap jótállással és 36 hónap szakember többlet tapasztalattal;

6. a nyertes ajánlattevővel történő szerződés megkötése érdekében a többletfedezetet biztosítását.

**2./ a 2. rész tekintetében:**

1. **az eljárás a Kbt. 75. § (1) bekezdés b) pontja alapján, mivel kizárólag érvénytelen ajánlatot nyújtottak be, eredménytelenné nyilvánítását**;

2. a **Játszókert Építő, Szolgáltató és Kereskedelmi Kft.** (1094 Budapest, Tompa utca 17/a.) ajánlattevő és a **"KÉT PAGODA" Kereskedelmi és Szolgáltató Kft.** (7624 Pécs, Szt. István tér 1.) ajánlattevő **ajánlatának érvénytelenné nyilvánítását** a Kbt. 73. § (1) bekezdés e) pontja alapján a jegyzőkönyvben részletezett indokok alapján.

3./ Zalakaros Város Önkormányzat Képviselőtestülete felhatalmazza a polgármestert az ajánlatban megadott értékelési szempontok szerinti feltételekkel, az ajánlattételi felhívás mellékletét képező szerződéstervezet alapján a SZABADICS Építőipari Zrt. (8800 Nagykanizsa, Király utca 4.) ajánlattevővel kötendő vállalkozási szerződés aláírására.

4./ Zalakaros Város Önkormányzat Képviselőtestülete a pénzügyi fedezetet Zalakaros Város Önkormányzatának 2020. évi költségvetésében a Gyógyhelyi fejlesztés e célra tervezett előirányzat terhére biztosítja bruttó 35 256 667 Ft összegben.

A Gyógyhelyi fejlesztés kivitelezésének mindösszes bekerülési költsége 1 285 455 275 Ft + Áfa (kötelezően megvalósítandó és elhagyható opciós tételekkel együtt).

A Gyógyhelyi fejlesztés projekt összköltsége 1 645 707 700 Ft, ebből teljes költség 1 472 214 324 Ft, visszaigényelhető áfa 173 493 376 Ft. A projekthez kapcsolódóan támogatásként 650 000 000 Ft és kiegészítő támogatásként 350 000 000 Ft összeget kapott Zalakaros. Az Önkormányzat által biztosítandó önrész 472 214 324 Ft rendelkezésre áll.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető  
 Hohl-Szabó Edina projektmenedzser

Horváthné Juhász Barbara pénzügyi osztályvezető – tájékoztatásul a   
 költségvetés számára

Kmft.

Czimondor Nándor s.k. Torma László s.k.

Alpolgármester Aljegyző

A kivonat hiteles.

Zalakaros 2020. október 12.

Torma László

Aljegyző